Document ID: 32013R0105

KOMISIJOS ĮGYVENDINIMO REGLAMENTAS (ES) Nr. 105/2013
2013 m. vasario 4 d.
kuriuo dėl leidimo naudoti dimetilglicino natrio druską turėtojo pavadinimo iš dalies keičiamas Įgyvendinimo reglamentas (ES) Nr. 371/2011
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
bendrovė Taminco N.V. pagal Reglamento (EB) Nr. 1831/2003 13 straipsnio 3 dalį pateikė prašymą pakeisti Komisijos įgyvendinimo reglamente (ES) Nr. 371/2011 (2) nurodytą 10 metų suteikto leidimo naudoti dimetilglicino natrio druską, priklausančią priedų kategorijai „zootechniniai priedai“ ir funkcinei grupei „kiti zootechniniai priedai“, turėtojo pavadinimą;
(2)
pareiškėjas nurodė, kad, pasikeitus jo bendrovės teisiniam statusui, bendrovė nuo 2012 m. spalio 1 d. tapo privačia ribotos atsakomybės bendrove. Pareiškėjas pateikė savo prašymą patvirtinančių duomenų;
(3)
pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šią paraišką pranešta Europos maisto saugos tarnybai;
(4)
kad bendrovei būtų leidžiama naudotis priedo rinkodaros teisėmis pavadinimu Taminco BVBA, būtina pakeisti leidimo sąlygas;
(5)
todėl Įgyvendinimo reglamentas (ES) Nr. 371/2011 turėtų būti atitinkamai iš dalies pakeistas;
(6)
saugos priežasčių, dėl kurių reikėtų nedelsiant pradėti taikyti Įgyvendinimo reglamento (ES) Nr. 371/2011 pakeitimą, padarytą šiuo reglamentu, nėra, todėl tikslinga nustatyti pereinamąjį laikotarpį, per kurį būtų sunaudotos turimos atsargos;
(7)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 371/2011 priedo 2 skiltyje žodžiai „Taminco N.V.“ pakeičiami žodžiais „Taminco BVBA“.
2 straipsnis
Turimas priedo atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti iki jos išsibaigs.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2013 m. vasario 4 d.

Labels: 3
4
17
6